Die etiekraad het sy bevindinge in ’n dokument van 74 bladsye bekend gemaak. Volgens dié verslag het Okeyo op verskeie geleenthede nie aan AK bekend gemaak wanneer hy van die Nike-geld uit bankrekeninge van die AK onttrek het nie. Okeyo kon ook nie bewyse lewer van waarvoor hy dié geld gebruik het nie.
Okeyo is van sy posisie op die IAAF-raad geskors. Die raad het bevind Kinyua het hom aan dieselfde misstappe skuldig gemaak, maar omdat hy nie ’n IAAF-beampte was tydens sy oortredinge nie, is hy nie gestraf nie.